फिर भी हंसते हुए पैपराजी को दिए पोज, शाकुंतलम के प्रमोशन में हैं बिजी
Samantha Ruth Prabhu at 'Shakuntalam' Press Conference in Mumbai;  मुंबई में फिल्म की प्रेस कॉन्फ्रेंस रखी गई, जिसमें उन्होंने शिरकत की। जहां वह कैमरे के फ्लैश लाइट से परेशान होती हुई नजर आईं।
साउथ एक्ट्रेस सामंथा रुथ पभु इन दिनों अपनी अपकमिंग फिल्म 'शाकुंतलम' के प्रमोशन में बिजी हैं। इसी बीच मुंबई में फिल्म की प्रेस कॉन्फ्रेंस रखी गई, जिसमें उन्होंने शिरकत की। इस दौरान वह कैमरे के फ्लैश लाइट से परेशान होती हुई नजर आईं।
बार-बार ढक रही थीं चेहरा 
वीडियो में सामंथा प्रेस कॉन्फ्रेंस अटेंड करने के बाद जब बाहर निकलीं, तभी पैपराजी ने फोटोज के लिए उन्हें घेर लिया। कैमरों की फ्लैश लाइट इतनी तेज थी की सामंथा परेशान होती नजर आईं। वह बार बार अपनी आंख और चेहरा ढक रही थीं। लेकिन इसके बावजूद वो स्माइल करती रहीं और प्यार से कहती रहीं कि उन्हें दिक्कत हो रही है।
पैपराजी पर नाराज हुए यूजर्स
वीडियो सामने आते ही सामंथा के फैंस पैपराजी पर अपना गुस्सा निकाल रहे हैं। एक यूजर ने वीडियो पर कमेंट पर लिखा, 'उनकी आंखों में प्रॉब्लम हैं और फ्लैश से बुरा असर पड़ता है'। तो वहीं दूसरे ने लिखा, 'इन लोगों पर शर्म आती है, वो बीमार हैं और दर्द झेल रही हैं फ्लैश लाइट को हैंडल नहीं कर सकती हैं।'
मायोसाइटिस बीमारी से जूझ रही हैं सामंथा
आपको बता दें कि सामंथा रुथ प्रभु मायोसिटिस नाम की एक ऑटोइम्यून बीमारी से जूझ रही हैं। एक्ट्रेस ने खुद पिछले साल सोशल मीडिया के जरिए अपनी बीमारी के बारे में बताया था। हालांकि अब वह ठीक हैं और काम पर वापस आ गई हैं।
सामंथा की अपकमिंग फिल्में 
सामंथा के वर्कफ्रंट की बात करें तो उनकी फिल्म शाकुंतलम 14 अप्रैल को थिएटर्स में रिलीज हो रही है। यह एक ऐतिहासिक ड्रामा है। इस फिल्म में उनके साथ प्रकाश राज, मोहन बाबू, देव मोहन, सचिन खेडेकर जैसे सितारे नजर आएंगे। इसके अलावा सामंथा जल्द ही वरुण धवन के साथ 'सिटाडेल' वेब सीरीज के इंडियन वर्जन में भी नजर आएंगी।